Author: Administrator
Last saved by: gdroba
Company: mfsr

Predkladacia správa

Materiál pod názvom „Návrhy na zmeny v systéme financovania podpory bývania v SR“ sa predkladá na základe úloh podľa bodu B.38 uznesenia vlády Slovenskej republiky č. 805 zo dňa 17. novembra 2010 k návrhu opatrení na zvýšenie efektívnosti fungovania verejného sektora a zlepšenie stavu verejných financií. Materiál vypracovalo Ministerstvo financií SR v súčinnosti s Ministerstvom dopravy, výstavby a regionálneho rozvoja SR.

	Predkladaný materiál sa podrobne zaoberá problematikou hypotekárneho bankovníctva a stavebného sporenia. Na základe doterajšieho vývoja v oblasti hypotekárneho bankovníctva a stavebného sporenia je v materiáli analyzovaný jeho súčasný stav, ako aj rozsah štátnej podpory na tieto formy financovania bývania.

Vzhľadom na skutočnosť, že z predloženého materiálu vyplývajú len opatrenia na zmeny podmienok poskytovania hypotekárnych úverov a vykonávania stavebného sporenia, ktoré majú legislatívny charakter a zatiaľ sa nedotýkajú samotnej štátnej podpory, tento materiál nemá vplyv na verejné financie, a preto sa k nemu nevyhotovuje doložka vybraných vplyvov.